kardosdrur/scandi-wiki huggingface dataset:
Soul Edge

(eller SoulBlade som det blev kaldt udenfor Japan) er det første spil i kampsports spilserien Soul. Det blev udviklet og udgivet af Namco. Det var først udgivet i de japanske arkader i år1996. Få måneder senere udsendte Namco en modificeret udgave kaldt Soul Edge Ver. II, denne version ændrede en række funktioner der ifølge mange spillere gjorde spillet alt for svært, bl.a. sidste bossen. Men der blev også tilføjet en række nye funktioner: Figuren Hwang (tidligere bare figuren Mitsurugi med nye farver i den koreanske version) blev nu introduceret til de japanske spillere med nye angreb, Figuren Cervantis blev nu spilbar, Guard Impacts og luft combo'er blev implementeret og alle figurerne fik opdateret deres angreb. Kort tid efter blev spillet porteret til Sony Playstation og navnet blev ændret til SoulBlade i USA, Europa og Australien. SoulEdge er gennem tiden blevet en del overskygget af efterfølgeren Soulcalibur.

Spillet er opkaldt efter demonsværdet Soul Edge som alle krigerne i spillet slås for at opnå.

SoulEdge er den 2. 3D fighter hvorfra spillerne skulle bruge våben til at slås. Selvom det at bruge våben i spil, dog ikke var noget nyt på det givende tidspunkt. Men det at hver figur havde forskellige våben udgjorde en stor forskel for spillerne, da hver figur havde hver deres unikke angrebsstil. Dem med lange kraftige våben, var langsomme. Mens dem med små korte våben, uddelte angrebene meget hurtigere. Dog havde dem med lange tunge våben også hurtige angreb, mens dem med korte hurtige våben også havde angreb der kunne ramme med større og kraftigere omfang.

Et af de ting der gjorde spillet så populært var, at det var en af de første spil i serien der havde en historie for hver enkelt kriger i spillet. Mens andre kampsportsspil på daværende tidspunkt, bare handlede om at kæmpe uden grund. Havde hver enkelt figur nu fået en personlighed og grund til at slås, hvilket motiverede spillerne til at kæmpe videre og opleve hver en bid af historien.

Computerspil fra 1997
Edge
Namco-spil
Arkadespil
PlayStation-spil
Aage Krarup Nielsen

Niels Aage Severin Krarup Nielsen (30. juli 1891 i Ørby, Gribskov – 29. januar 1972 i København) var en dansk læge og forfatter. Fik eksamen fra Frederiksborg Gymnasium i 1909 og tog lægeeksamen 1920. Som læge rejste han i første omgang til Norge og blev konstitueret distriktslæge i Ibestad i Nordland Fylke i Nordnorge og derefter indtil maj 1921 læge ved en norsk hvalfangerekspedition til Syd-Shetland ved Antarktis. Herfra sendte han rejsebreve til Politiken, der samme år udkom i bogform som En Hvalfangerfærd, hvilket startede hans karriere som rejseskribent. I 1921 fungerede Krarup Nielsen som skibslæge ved DFDS, men besluttede derefter at leve som professionel rejseskribent.

Rejser og rejsebøger 
Krarup Nielsen gennemførte et utal af rejser og skildrede sine oplevelser og indtryk i en række bøger, hvoraf en stor del er oversat til hovedsprogene. I 1922–23 besøgte han Indien, Burma, Indonesien, Kina og Rusland (En Østerlandsfærd, 1923, Fra Mandalay til Moskva, 1924), i 1924 USA og Canada, 1925 Marokko, 1926–27 igen Indonesien, Kina og Rusland (Dragen vaagner, 1927, Mellem Kannibaler og Paradisfugle, 1928 og Perler og Palmer, 1931). I 1932 Persien og Rusland (Fra Moskva til Persepolis. 1932), i 1934–35 var han i USA, Mexico, Central- og Sydamerika (Blandt Hovedjægere i Ecuador, 1934), i 1935–37 Mexico (Sol over Mexico, 1937), 1937–38 Polynesien og Australien (Aloha, 1939). Af senere rejsebøger kan nævnes Paa Krydstogt mod Ny Guinea, 1944, Fra Korea til Bali, 1951 og Sorte sorgløse Haiti, 1956. Sit Norgesophold 1920 har Krarup Nielsen skildret i Doktor-baad og Karriol, 1929. I 1964 udgav han sine erindringer under den karakteristiske titel Mit livs eventyrrejse.

Øvrige bøger 
Udover rejsebøgerne udgav han historiske skildringer som Mads Lange til Bali, 1925 og Marco Polos Rejser, 1935 og var i 1930–31 medudgiver og -forfatter af Jordens Erobring I-V. Sammen med overlæge Erik W. Johannsen udgav Krarup Nielsen i 1930 Lægebog for Søfarende.

Bibliografi 

 En hvalfangerfærd, 1921.
 En Østerlandsfærd, 1923.
 Fra Mandalay til Moskva, 1924.
 Mads Lange til Bali, 1925.
 Dragen vågner, 1927.
 Mellem Kannibaler og Paradisfugle, 1928.
 I Doktorbåd og Karriol, 1929.
 Perler og palmer, 1931.
 Fra Moskva til Persepolis, 1932.
 Helvedet hinsides havet, 1933.
 Blandt hovedjægere i Ecuador, 1934.
 Marco Polos rejser, 1935.
 Sol over Mexico, 1937.
 Aloha, 1939.
 Hans Falk fra Maketu, 1940.
 Landet med de lykkelige smil, 1942.
 På krydstogt mod Ny Guinea, 1944.
 Fra en helt anden verden, 1946.
 Gensyn med østen, 1947.
 Kimono og Khaki, 1949.
 Fra Korea til Bali, 1951.
 Merdeka, 1953.
 Sorte sorgløse Haiti, 1956.
 De gyldne pagoders land, 1958.
 Mit livs eventyrrejse, 1964.

Eksterne kilder/henvisninger 
 litteraturpriser.dk
 

Rejsebogsforfattere fra Danmark i 1900-tallet
Læger fra Danmark
Eventyrere fra Danmark
Danskere i 1900-tallet
Selvbiografer fra Danmark
Dansksprogede forfattere fra Danmark
Søren Behncke

Søren Behncke (født 9. maj 1967 i Sønderborg) med kunstnernavnet papfar er en dansk skulptør og kunstmaler.

Søren Behncke har en baggrund som illustrator og grafisk designer, men ændrede i 2003 fokus og begyndte i stedet at arbejde med skulptur og maleri. Behncke laver både galleri-orienterede værker, og skulpturelle happenings og aktioner i det offentlige rum. Inspireret af arkitektstuderenes brug af pap og limpistoler til deres modelbygning, laver han værker af kasserede pap, som han samler fra kvarteret omkring de skiftende mini-atelier i ind og udland. Hans valg af materiale holder ikke kun produktionsomkostningerne på et minimum, men papemballagens rige grafiske univers af advarselstegn og logo’er er yderligere blevet en integreret og unik feature i Behnckes visuelle sprog. I Danmark er Behncke bedst kendt under aliaset 'Papfar' på grund af sine spektakulære happenings og iscenesættelser af pap-skulpturer i det offentlige rum. Blandt hans værker er en skulptur af en Massey Ferguson traktor i størrelsen 1:1, en pap-kanin spændt fast til et træ, diverse værktøjer i pap, samt en hyldest til Jørgen Nash i form af en 4 m lang papnedstryger foran Den Lille Havfrue. I 2005 indsmuglede han en mandshøj pap-slangebøsse til kæmpedrengen Boy på Aros Aarhus kunstmuseum, som tre år senere inviterede ham officielt til en soloudstilling i vestgalleriet. Han har sidenhen også føjet endnu en identitet til listen af alias’er – nemlig 'Posemanden’ som er det navn, han bruger, nårhan væver eller broderer billeder med strimler af plastikpose ind i trådhegn.

Søren Behncke er opvokset i Sønderborg, men flyttede som 17-årig til Århus.

Eksterne henvisninger 
 Kort præsentation med CV, www.charlottefogh.dk

I dag er han repræsenteret af v1gallery .

Kunstnere fra Danmark
Personer fra Sønderborg
Jamie Hyneman

Jamie Hyneman er ekspert i special effects. Han er kendt som en af de to værter fra programmet MythBusters på Discovery Channel.

Eksterne henvisninger 
 

 

Tv-personligheder fra USA
Personer fra Michigan
Fortjenstmedaljen

Fortjenstmedaljen eller Fortjenstmedaillen  er et dansk udmærkelsestegn, der blev indstiftet i 1845. På forsiden findes regentens billede.

Medaljen findes i to aktuelle grader:
 Fortjenstmedaljen i guld (fork. F.M.1. , tidl. F.M.G. eller Fm.I.),
 Fortjenstmedaljen i sølv (fork. F.M.2. , tidl. F.M.S. eller Fm.),
og to historiske grader:
 Fortjenstmedaljen i guld med krone (F.M.1* - sidst uddelt af Kong Christian 10.),
 Fortjenstmedaljen i sølv med spænde (F.M.2 m.spænde, tidl. F.M.2* eller Fm.m.sp.).

Ekstern kilder/henvisninger 
 Danske dekorationers indbyrdes rækkefølge 
 Danske Dekorationer
 Lademanns leksikon 1972 udgave, bind 6. (Fortjenstmedaljen).
 Lars Stevnsborg, Kongeriget Danmarks ordener, medaljer og hæderstegn, Syddansk Universitetsforlag, 2005

Ordener, dekorationer og medaljer fra Danmark
Etableret i 1845
Hymns from Nineveh

Hymns from Nineveh er et soloprojekt med den danske guitarist og sanger Jonas Petersen, der tager sit udgangspunkt i folk tilsat naivistiske popmelodier.

Historie 
Jonas Petersen var både front- og bagmand i indiepopgruppen Attrap, som havde nogen succes på P3's Elektriske Barometer i sensommeren 2006 med nummeret 1234. Da Attrap omkring sommeren 2007 valgte at holde pause på ubestemt tid, startede Jonas soloprojektet Hymns from Nineveh.

Allerede i efteråret 2007 skrev Hymns from Nineveh kontrakt med det uafhængige pladeselskab Good Tape Records, hvor første udspil blev jule-ep'en Uncomplicated Christmassongs, der udkom 30. november 2009. Den egentlige debut udkom den 21. februar 2011 med det selvbetitlede album Hymns from Nineveh. Allerede den 22. november 2011 var bandet igen på banen med et helt album kaldet Endurance In Christmas Time, der indeholdt remastererede udgaver af de fem numre fra Uncomplicated Christmassongs samt 8 nye numre. Musikbladet GAFFAs skribenter udnævnte det selvbetitlede debutalbum som årets bedste danske album i 2011.

Hymns from Nineveh har blandt andet spillet koncerter på Rust, Øst for Paradis, Spot Festival, Roskilde Festival, i Vestre Fængsel og til Golden Days festival.

Medlemmer 
 Jonas Petersen (vokal, guitar)

Liveband:

 Nikolaj Paakjær Mikkelsen: Piano, orgel og synth
 Carl Andreas Brixen: Trommer
 Jakob Brixen: Elektrisk guitar, banjo og shahi baaja (en form for indisk citar) (til 2015?)
 Jacob Haubjerg: Elbas

Diskografi 
 Uncomplicated Christmassongs EP (Good Tape Music, 2009)
 Hymns from Nineveh CD/LP/download (Good Tape Music, 2011)
 Endurance In Christmas Time CD/download (Good Tape Music, 2011) - LP (Playground Music, 2016)
 Visions CD/LP/download (Parlophone Music, 2013)
 Sunday Music CD/LP/download (Playground Music, 2016)
Sindets Asyl CD/LP/download (Okavango Records, 2020)
Julekassen CD/download (Okavango Records, 2021)

Referencer

Eksterne henvisninger 
 Hymns from Ninevehs hjemmeside
 Hymns from Nineveh på Facebook

Musikgrupper fra Danmark
Musikgrupper fra 2007
Denton (Maryland)

Denton er en amerikansk by og administrativt centrum for det amerikanske county Caroline County i staten Maryland. Byen har  indbyggere.

Referencer

Eksterne henvisninger 

 Dentons hjemmeside (engelsk) 

Byer i Maryland
Den japanske have

"Den japanske have" er afsnit 45 i den danske sitcom Klovn, der er skabet af Frank Hvam og Casper Christensen. Afsnittet blev første gang vist på TV2 Zulu 31. marts 2008.

Handling 
Casper og Iben skal giftes på otte meters vanddybde i Thailand. Vennerne er i gang med at tage dykkercertifikat, og Frank er stolt af rollen som bestman. Frank hjælper Casper med at rydde op i fortidens søde liv med Signe Lindkvist. Men Lars Hjortshøjs forkølelsessår kommer på tværs, og brylluppet er i fare.

Hovedskuespillere 
Casper Christensen som Casper
Iben Hjejle som Iben
Frank Hvam som Frank
Mia Lyhne som Mia

Klovn-afsnit
Papfar

Papfar kan have flere betydninger:

 Et slangord for stedfar
 Kunstnernavnet for papkunstneren Søren Behncke
 Et tøjfirma kaldet Papfar (tøj)
Sinsheim

Sinsheim er en by i delstaten Baden-Württemberg i Tyskland. Byen ligger i mellem Heidelberg og Heilbronn. Byen har et indbyggertal på . 

Den største turistattraktion i byen er Auto- und Technikmuseum Sinsheim som blandt andet udstiller overlydsflyet Concorden.

Byens fodboldhold hedder TSG 1899 Hoffenheim.

 
Byer i Baden-Württemberg
1. FC Union Berlin

1. FC Union Berlin er en tysk fodboldklub fra Köpenick i det sydøstlige Berlin, der i øjeblikket ligger i landets bedste række, Bundesligaen. Klubben vandt i 1968 den østtyske pokalturnering. Klubben er en af de store Berlin-klubber. Siden juli 2019 har den danske angriber Marcus Ingvartsen spillet for klubben.

Historie 
Klubben blev grundlagt i 1906 under navnet SC Olympia 06 Oberschöneweide. Klubben var i 1920'erne med blandt de rigtigt gode og blev i 1923 nr. 2 i kampen om det tyske mesterskab, som gik til Hamburger SV.

Efter 2. verdenskrig blev klubben delt i en øst-klub (Union Oberschöneweide) og en vest-klub (SG Oberschöneweide).  Øst-klubben er den, der i dag kaldes 1. FC Union Berlin (et navn, den fik i 1966), mens vest-klubben i dag hedder SC Union 06 Berlin og spiller i 8. bedste række.

I det østtyske ligasystem blev Union Berlin hurtigt den mest populære Berlin-klub i skarp konkurrence med BFC Dynamo Berlin, der var finansieret af Stasi-midler. Det skortede dog på den sportslige succes, og det blev kun til et enkelt trofæ, nemlig den østtyske pokalturnering (2-1 i finalen over Carl Zeiss Jena). I 1986 var Union Berlin dog også i finalen, men her blev man slået med klare 5-1 af 1. FC Lokomotiv Leipzig.

Tysklands genforening var hård ved klubben økonomisk, og selvom den kvalificerede sig til 2. Bundesliga i både 1993 og 1994 blev den nægtet licens på grund af de økonomiske vanskeligheder. I 1997, 1999 og 2000 var Union også tæt på at rykke op, og i 2001 lykkedes det endelig at komme i den næstbedste række. I samme sæson kom de i finalen i DFB-Pokal, som de dog tabte med 0-2 til Schalke 04.

For første gang i klubbens historie lykkedes det klubben via sejr over VfB Stuttgart kvalifikationskampe at rykke op i Tysklands bedste række, Bundesligaen, til sæsonen 2019/20.
I 2020/21 sæsonen sluttede holdet på 7. pladsen i bundesligaen og kvalificerede sig til UEFA Europa Conference League

Resultater

Titler 

Tyske mesterskab
 Sølv (1): 1923

Tysk pokalvinder
 Sølv (1): 2001

Østtysk pokalvinder
 Vinder (1): 1968
 Sølv (1): 1986

Nuværende trup

Udlånt

Kendte spillere 
  Marko Rehmer
  Sergej Barbarez
  Robert Huth

Danske spillere 
Jakob Busk
Marcus Ingvartsen
Frederik Rønnow
Mikkel Kaufmann

Referencer

Eksterne henvisninger 
 1. FC Union Berlins officielle hjemmeside 

Union Berlin, 1. FC
Etableret i 1966
Sport i Berlin
Fanejede fodboldklubber
All-terrain vehicle

All-terrain vehicle (forkortet ATV, også kaldet quad) er en robust tre- eller firehjulet type af motorcykler, der blev opfundet af motorindustrien Honda i 1970. I dag bruges den især til landbrugsformål, men også til sport. Ved landbrug bruger man dem til: sprøjtning, fodre dyr, rive gården og køre i områder, hvor en traktor er for tung. Sports-ATV bruges til race og hop.
Terræn-atv: En typisk atv som bruges til terrænkørsel er udrustet med el-spil, og snorkel.

Terrænkøretøjer
Royal Rumble (2004)

Royal Rumble 2004 var det syttende årlige Royal Rumble, et professionel wrestling pay-per-view-event.
Det fandt sted den 25. januar i Wachovia Center i Philadelphia, Pennsylvania, hvor i alt 47 stjerner optrådte. Under denne PPV var der i alt syv kampe og sidst men ikke mindst Royal Rumble kampen. Det var historiens syttende Royal Rumble og blev en uforglemmelig aften, dermed en af wrestlingens største begivenheder.

Hovedet bag showet er Vince McMahon som styrer WWE, dermed forstået som Monday Night Raw og Friday Night Smackdown.

Kampe 

 Victoria (sammen med Steven Richards) slår Molly Holly (4:56) (One-managing Single Match)

 Batista og Ric Flair slår Bubba Ray Dudley og D-Von Dudley (4:23) (Tornado Tag Team Tables Match)
 Batista og Ric Flair genvinder World Tag Team Championship titlerne

 Rey Mysterio slår Jamie Noble (sammen med Nidia) (3:12) (One-managing Single Match)
 Rey Mysterio genvinder WWE Cruiserweight Championship titlen

 Eddie Guerrero slår Chavo Guerrero, Jr. (sammen med Chavo Guerrero Sr.) (8:03) (One-managing Single Match)

 Brock Lesnar slår Hardcore Holly (6:30) (Single Match)
 Brock Lesnar genvinder WWE Championship titlen

 Triple H og Shawn Michaels afgøre kampen med et uafgjort (22:26) (Last Man Standing Match)
 Triple H genvinder World Heavyweight Championship titlen

 Chris Benoit vinder Royal Rumble kampen (61:35)
 Chris Benoit sikrer sig chancen om at blive ny World Heavyweight Champion under Wrestlemania XX

Royal Rumble kampen 

Den syttende Royal Rumble kamp gik i gang med 15 af Raw's stjerner og 15 af Smackdown's stjerner.

Demonstration 

Formænd

Eric Bischoff (Monday Night Raw)
Theodore Long (Friday Night Smackdown)
Vince McMahon (World Wrestling Entertainment)

Kommentatorer

Jerry Lawler (Monday Night Raw)
Jim Ross     (Monday Night Raw)
Michael Cole (Friday Night Smackdown)
Tazz         (Friday Night Smackdown)

Dommere

Brian Hebner (Friday Night Smackdown)
Charles Robinson (Friday Night Smackdown)
Earl Hebner (Monday Night Raw)
Jack Doan (Monday Night Raw)
Jim Korderas (Friday Night Smackdown)
Mike Chioda (Monday Night Raw)
Nick Patrick (Friday Night Smackdown)

Interwiewere

Jonathan Coachman (Monday Night Raw)
John Matthews     (Friday Night Smackdown)
Terri             (Gæst)

Rekorder 

 Chris Benoit blev den anden til at vinde Royal Rumble kampen fra spot 1.
 Chris Benoit slog rekorden i at være den eneste med en sejr på hele 7 elimineringer hvis vi tæller Lamont som ikke var en del af kampen.
 Chris Benoit slog verdensrekorden i at holde ud i hele 61:35 minutter. (rekorden er slået igen af Rey Mysterio i 2006)
 Spike dudley og Test kom aldrig ind i ringen. Test blev udskiftet med Mick Foley som overfaldede ham.
 Rivalerne: Mick Foley og Randy Orton var også de eneste som sloges videre efter at begge blev eliminerede.

Wrestling
Wrestling i 2004
Miletiske skole

Den Miletiske skole var en førsokratisk filosofisk retning i antikkens Grækenland det i det 6. århundrede f.Kr. Navnet skyldes at filosofferne Thales, Anaximander og Anaximenes kom fra byen Milet.

Den Miletiske skole er en del af det, man kalder Den Joniske skole, der udover den Miletiske skole også tæller det, man kalder Den Eftesiske skole.

Den miletiske skole søgte at forklare naturfænomener på rationel vis. De har haft stor betydning for filosofiens historie.

Grækenland i antikken
Førsokratikere
Filosofiske retninger
Paraffin

Paraffin er et generelt navn på alkaner med den kemiske formel CnH2n+2, som er på flydende eller voksagtig form.
Paraffin udvindes af mineralsk olie og er uden smag og lugt.

Paraffin anvendes bl.a. i skocreme, kosmetik og lægemidler. Gammeldags lys kan støbes af paraffin alene eller af en blanding med stearin og/eller bivoks o.a. Paraffin benyttes ofte til at forsegle skorpen på ost. Da smeltepunktet er relativt lavt, bruges paraffin også til at behandle træmederne på en kælk eller slæde, så de glider lettere.

Materialer
Alkaner
Afghanistans provinser

Afghanistan er inddelt i 34 provinser (velayat):

Kilder
Bladselleri

Bladselleri (engelsk: celery, tysk: Staudensellerie) er en grøntsag med nært slægtskab til knoldselleri. Bladselleri danner ikke knold, og det er de lange, saftige og måske let træede grønne stilke, der bruges i madlavning. Blegselleri er bleget bladselleri, opnået ved en særlig dyrkningsmetode.

Oprindelse 
Bladselleri er kendt som lægeplante siden antikken og dens oprindelse er Vestasien. I Danmark er den dyrket som grøntsag siden 17.-18. århundrede.

Brug i madlavningen 
Bladselleri skåret eller revet i små stykker kan eksempelvis anvendes råt i salater (er f.eks vigtig ingrediens i waldorfsalat) eller stegt eller kogt i gryderetter. Hyppigt anvendes bladselleristykker også som snack til fx ost.

Bleg- og bladselleri 
Blegselleri er bleget bladselleri, der opstår ved at beskytte bladselleristænglerne for lys under dyrkningen (f.eks. ved som ved hypning af kartofler). Stænglerne bliver herved sprødere og får en lysere farve. Der findes også selvblegende sorter. Kommericielt dyrkes dog i Danmark kun de grønne bladsellerisorter og der foretages ingen blegning eller hypning.

Se også 
 Knoldselleri
 Vild Selleri

Eksterne henvisninger 

 Fødevaredata for bladselleri fra DTU Fødevareinstituttet

Fodnoter 

Stængelgrøntsager
Selleri
en:celery
Škoda Octavia

Škoda Octavia er modelbetegnelsen for to forskellige bilserier fra bilfabrikanten Škoda Auto fra forskellige faser i firmaets historie. I Kina sælges den siden 2004 byggede generation under navnet Ming Rui, og i Indien Laura.

Škoda Octavia var først en mellem foråret 1959 og efteråret 1971 af AZNP Škoda bygget bil, som var en teknisk forbedret og omdøbt udgave af Škoda 440. Dette navn stod for mærkets ottende efterkrigsmodel.

I efteråret 1996 introduceredes igen en lille mellemklassebil under dette navn. Det var Škodas første model, som Volkswagen udviklede og fremstillede for Škoda efter at de havde overtaget Škoda i 1991. Teknisk set var bilen baseret på Volkswagen Golf IV. Af første generation af den nye modelserie solgtes frem til 2010 1.442.000 eksemplarer.

I foråret 2004 kom den anden generation på markedet, som benyttede teknik fra Golf V. Dog solgtes forgængeren frem til slutningen af 2010 som Octavia Tour (i Østrig Octavia Drive) sideløbende med den nye model. Siden 2006 bygges Octavia også i Kina. Der findes montagefabrikker i Indien, Rusland, Kasakhstan, Ukraine og Bosnien.

I februar 2013 introduceredes den tredje generation af Octavia med teknik fra Golf VII og flere nyheder. Først fulgte hatchbackudgaven, mens Combi-modellen fulgte i slutningen af maj.

Generationerne

Noter

Eksterne henvisninger 

 
Små mellemklassebiler
Forhjulstrukne biler
Biler introduceret i 1996
Biler fra 1990'erne
Biler fra 2000'erne
Biler fra 2010'erne
Stationcars
Knoldselleri

Knoldselleri (Apium graveolens var. rapaceum) (, tysk: Knollensellerie) er en variant af vild selleri, som er nært beslægtet med bladselleri. Begge bruges som grøntsager. Det er normalt den store knold, der anvendes i madlavningen, men bladene kan bruges som suppevisk.

Oprindelse 
Knoldselleri er gennem kultivering afledt af vild selleri (apium graveolens), der gror i middelhavslandene. I Danmark dyrkedes allerede i 1300-tallet knoldselleri.

Skadedyr og sygdomme 
Bladlus, gulerodflue og selleri-minerfluen er de hyppigste skadedyr i knoldselleri. De kan bekæmpes via insektnet mod fluerne og deres larver og ved at optimere forholdene for bladlusens fjender.

Gulerodsfluens larver spiser af roden, som de også gør i gulerødder. Selleri-minerfluen minerer bladene, så de bliver gennemsigtige.

Knoldselleri kan få gule bladrender, hvis planten mangler magnesium. Mørke plette, hule knolde og brune sprækkede stængler kan være tegn på, at planten mangler bor..

Brug i madlavningen 
Knoldselleri bruges hyppigst kogt i supper skåret ud i små stykker, men kan også spises rå – fx i salater. Revet og blancheret selleri kan bruges til den velsmagene selleriremoulade. En anden anvendelse er selleribøf, der er skiver af knoldselleri, paneret i æg og rasp og stegt på panden.

Se også 
Bladselleri
Vild Selleri

Eksterne henvisninger 
 Fødevaredata for knoldselleri fra DTU Fødevareinstituttet

Fodnoter 

Rodfrugter
Enårige urter
Selleri

de:Knollensellerie
Fuglebeskyttelsesområde

Fuglebeskyttelsesområder er særlige naturområder, der skal hjælpe til at opretholde og sikre levestederne for ynglefugle, rastepladser for fugletrækket og overvintringssteder for vintergæster og standfugle. Ordningen er baseret på EUs
fuglebeskyttelsesdirektiv fra 1979 og udgør sammen med habitatområderne den danske indsats i NATURA 2000, der forvaltes af By- og Landskabsstyrelsen under Miljøministeriet.

Danmark har udpeget 124 fuglebeskyttelsesområder, hvoraf de største findes på havet, især langs kysterne, hvor også strandenge eller andre naturarealer indgår. Hvert område er udpeget for at beskytte bestemte fuglearter. Alle 27 danske ramsarområder, der er udpeget af hensyn til vandfugle, indgår i fuglebeskyttelsesområderne.

Fuglebeskyttelsesområderne har et samlet areal på ca. 14.700 km², hvoraf  ca. 12.100 km² (ca. ca. 82 %) ligger på havet og ca. 2.600 km² på land.

Se også
Internationale naturbeskyttelsesområder i Danmark

Eksterne kilder/henvisninger

Fakta om Natura 2000-områderne 
 Europa-Parlamentets og Rådets direktiv 2009/147/EF af 30. november 2009 om  beskyttelse af vilde fugle 

Naturbeskyttelse